Alt hvad der brænder kan potentielt skade miljøet. Det er derfor vigtigt at du overholder nogle simple råd for at skåne miljøet. Hvis du har en moderne pejseindsats, udleder den som hovedregel 5 gange færre partikler end en pejseindsats fra før 2003. Derfor er råd nummer 1 at holde dig til moderne pejseindsatse. Råd nummer 2 er at fyre rigtigt – sørg for kun at bruge brænde som er helt tørt. Du kan måle med en fugtmåler, om dit træ er tørt. Hvis fugtigheden i træet er over 18% anbefaler vi, at du lader brændet tørre yderligere inden du fyrer med det. Desuden kan du vælge en pejseindsats, der selv styrer ovnens spjæld. Dette gør at forbrændingen altid sker korrekt, så der hurtigst muligt opnås en høj temperatur, hvor der udledes færrest partikler.